Minden embernek vannak céljai, melyeket jónak gondol. Ezek azonban bár sokszor magasztosak, csakhogy megvalósításuk során fájdalmat okoznak embertársaink életében. Az általunk kiválasztott idézetnek is ez az alapgondolata:

„A célod nem, de a módjaid utálhatom.”

 (Gertrudis, első szakasz)

A fenti idézetet Gertrudis mondta Ottónak. Ottó vágya a Melinda iránti szerelmének elnyerése volt. Bár tudta, hogy a nő férjes asszony, mégis udvarolt neki. A helyzetét súlyosbította az a pillanat, amikor Bánk szeme láttára megérintette szerelme homlokát, aki természetesen visszautasította őt.

Biberach célja a haszonszerzés volt. E során sokszor tisztességtelen módszereket alkalmazott. Nem riadt vissza az emberek manipulálásától sem. A jelleme hasonlítható egy napraforgóhoz, mivel a férfi mindig a számára előnyös helyzetek felé kacsintgat, ahogy a növény is a nap fénye felé fordul.

Gertrudis szándéka a népének megvédése, helyzetének biztosítása volt. Sajnos ezt csak a magyarok sanyargatásával, háttérbe szorításával tudta elérni. A műben Tiborc leírásából ismerhettük meg a magyar nép helyzetét, amely a királyné miatt éhezett, és betegségekben szenvedett.

Bánk célja a haza védelme volt. A nádor ennek végrehajtásához maliciózus tetteket követett el, amelyek közül a legrosszabb a királyné megölése volt.

Az általunk választott idézetet napjainkban is érvényesnek gondoljuk, például a politikában és a gazdaságban. Aktuálpolitikai kérdés hazánk védelme a migrációs hullámtól. Ennek során kormányunk a magyarok megvédése érdekében műszaki határzárat emelt fel az ország határa körül. Ez a tett azonban szemben mutat a modern humanitárius gondolkodásmóddal. Ugyanis a valóban menekülni kényszerülő idegeneket kirekesztjük, helyzetük megoldását gátoljuk.
Gazdasági szempontból csak a nagyvállalatok dominálnak. Bár nemes cél, hogy terjeszkedésük során több munkalehetőséget biztosítanak az emberek számára, így ellehetetlenítik a kisvállalkozók érvényesülését a nemzetközi piacon.